Styrktar og þolþjálfun einstaklinga með mænuskaða
Verkefnið fjallar um þol og styrktarþjálfun einstaklinga mænuskaða og var unnið á vorönn 2023 við Háskólann í Reykjavík. Mænuskaði er skaði á mænu sem orsakast af áverka og getur valdið lömun í útlimum og/eða búk. Um 250-500.000 manns um allan heim verða fyrir mænuskaða á hverju ári. Fólk sem verður fyrir mænuskaða þarf að fara í endurhæfingu þar sem það lærir að lifa nýju lífi og öðlist það frelsi að verða eins sjálfbjarga og unnt er. Fólk með mænuskaða er einnig útsettari fyrir því að verða fyrir ýmsum sjúkdómum sem tengjast kyrrsetu í daglegu lífi. Hreyfing er mikilvægur þáttur í að bæta lífsgæði fólk með mænuskaða. Fyrir þessa einstaklinga er ávinningurinn við hreyfingu mestur við þol- og styrktarþjálfun. Markmið höfundar er að búa til æfingabanka fyrir fólk með mænuskaða og gera þeim og meðferðaraðilum þeirra leitina auðvelda fyrir æfingar. Gerð var handbók sem í er fróðleikur og æfingar sem skiptar eru upp í þol og styrk og er eru styrktaræfingar litaflokkaðar út frá staðsetningu mænuskaða einstaklinga.
Íþróttafræði, Mænuskaði, Styrktarþjálfun, Þolþjálfun
Networked Digital Library of Theses and Dissertations